NAVODILA ZA DELO V SREDO, 15. 04.2020
[bookmark: _GoBack]MAT: Pisno deljenje brez prehoda 
Upam, da ti torkova naloga ni delala težav. Danes pa boš spoznal postopek pisnega deljenja. Pisno lahko delimo na dolg ali na kratek način. Začeli bomo z dolgim postopkom (načinom) Ko boš razumel postopek daljšega načina, se  sam/a se odločiš, kateri ti bolj ustreza oziroma ti je lažji. Pomembno je, da je rezultat pravilen in pravilno podpisuješ v računu. Oglej si postopek računanja v zadnjem delu navodila. Dodatno razlago dobiš še preko zoom-a.
 DZ stran 73 (Natančno si oglej razlago postopka v DZ spodaj in moje pojasnilo v okvirčku.)
OGLEJ SI NASLEDNJE RAČUNE!  Deliš → preveriš z množenjem! Poštevanka je zelo pomembna!
6 : 3 = 2   P: 2 · 3 = 6
5 : 1 = 5   P: 5 · 1 = 5
0 : 7 = 0   P: 0 · 7 = 0
8 : 0 = ?   P: ? · 0 = 8 ← ni ga števila, ki bi ga lahko vstavili namesto vprašaja, da bi dobili
                                             zmnožek 8. Zato se z 0 ne da deliti.
	                                                                         POSTOPEK DELJENJA

                 →→smer računanja
                 D E              D  E
Primer:    8 4  :  4  =  2  1            Deliš postopno:  
                -8                                  1.korak:  8 deljeno s 4  ali   8 D  :   4 E (=2, 2 . 4 = 8, nimamo ostanka)
                 0 4                           
                  - 4                               2.korak:  4 delimo z 2   ali  4 E  :  4E (= 1, ker je 1 . 4 = 4, ni ostanka)
                    0
                                                       Ni ostanka, število 84 je deljivo številom  4.)



Račune s podpisovanjem na daljši način reši v karo zvezek: 
84 : 4 = 21      P:                   39 : 3 = 13      P:                       55 : 5 = 11      P: 
68 : 2 = 34      P:                   69 : 3 = 23      P:                       48 : 4 = 12      P: 
42 : 2 = 21      P:                   93 : 3 = 31      P:                       88 : 4 = 22      P:

SLJ: Berilo Ti kanta požrešna! Razumevanje prebranega besedila.   
→Ponovno preberi besedilo berila. (tiho)
Pravljica ima nadaljevanje: Ko Popek pove zadnjo pravljico (od petih), se vrne k hrastu, kjer najde enako sporočilo: Gre naj po svetu in otrokom pove pet pravljic in na koncu ga bo čakalo veliko presenečenje. Zato Popek svojo pot nadaljuje in pravljic nikoli ne zmanjka…
→ 1. naloga : Odgovori na vprašanja. Na tista, ki so črno obarvana odgovore zapiši v zvezek. Še prej pa napiši ime in priimek avtorja ter naslov berila z rdečo barvo. Ne pozabi na datum.
· Kdo je glavna oseba odlomka? Poimenujte jo z drugačnim, prav tako duhovitim imenom, ki bo ustrezalo njenemu značaju (oz. večni lakoti).
· Ali bi lahko rekli, da je požrešna kanta značilna književna oseba iz pravljic? Zakaj (ne)?
- V čem se začetek in konec Suhodolčanove pravljice razlikuje od začetka in konca klasičnih pravljic? Odkrijete tudi podobnosti?
Kaj pa kanta? Kakšna je kanta? Navedite vsaj tri njene lastnosti, ki jo najbolje označujejo.
S katero povedjo pisatelj poudarja, da je bila kanta kar naprej lačna?
Kaj se je zgodilo s kanto, ko se je vendarle najedla? Iz besedila izpišite pet posledic njene nenasitnosti.
Zakaj je kanta rigala kot pločevinast osel? Kako pa bi rigala požrešna papirnata vrečka?
Pravijo, da vsaka šola nekaj stane. Kaj to pomeni? Se je kanta iz svoje izkušnje kaj naučila?
→ 2.naloga:
Izberite si eno povsem navadno stvar, npr. vrečko, daljinski TV-upravljalnik, pralni stroj …, ki naj nenadoma oživi. Napišite tudi ti pravljico, ki bi jo lahko uvrstili v zbirko Pozor! Pravljice! Tvoja pravljica naj se začne in konča na podoben način kot Suhodolčanova.   Prav tako poskusite ujeti/posnemati tudi njegov način pripovedovanja. Glej zapis besedila v berilu. Bodi izviren, zanimiv. Pokaži bogat besedni zaklad.
Opravljeno nalogo tekoče preberi preko zoom sestanka  ali jo pošlji do petka na moj meil. 
Ne odlašaj z delom!

LUM:
Pri likovni nalogi predvsem uživaj v risanju. Ilustriraj berilo v obliki stripa s črtno risbo. Riši s  svinčnikom. Pozoren bodi na malenkosti in zapolnitev prostora z različnimi črtami.  Narišite požrešno kanto v treh stanjih: ko je lačna, ko jé, ko je sita.  Uporabi A4 format lista. Risbo shrani v mapi za izdelke. 
Strip je zaporedje sličic v katerem prepoznamo zgodbo. Kratko in pomembno besedilo je napisano v oblačku.


Opomba: Danes se ponovno vidimo preko zooma točno ob 12. uri. Napake, ki so nastale pri prvem srečanju in niste dobili obvestila, smo našli in sem jih  odpravila. Vesela bom vsakega, ki se bo uspel priključiti srečanju.
